सरासनस्रा राज्यो-राजानि गोसोआव एरैबाय गिखांनाय सोमजिदों दि अस'मिया रावखौ फसंजायाब्ला नोगोरारि सोदांनाय आइननि उननि समाव लासै-लासैनो समनि फाखनाव फोजोबस्रांनायनि लामायाव आन्दायगोन। ओंखायनो केबिनेट जथुमनि मेलाव अस'मिया रावखौ सानफ्रोमबोनि थाखाय हादोरसायारि राव महरै गायसंलांनायनि सायाव जर'खा सावराय लायनाय नांगौनि गोनांथि दं। लोगोसे जारिमिनारि आसाम गोरोबथानि दफा नं 6 खौ मावफुंनायजों लोगोसे अस'मिया सुबुं माहारिनि रैखाथि थामोन्थाखौ बासायनायाव गोनांथि होनांगौ।